b'\n_START_ARTICLE_\nSosialistinen vasemmistopuolue\n_START_SECTION_\nHistoria\n_START_PARAGRAPH_\nPuolue perustettiin Norjan EU-kiistojen yhteydess\xc3\xa4 Sosialistisen kansanpuolueen (Sosialistisk Folkeparti, SF), Norjan kommunistisen puolueen (Norges Kommunistiske Parti, NKP) ja Demokraattisten sosialistien (Demokratiske Sosialister, AIK) ja useiden riippumattomien sosialistien yhteenliittym\xc3\xa4n\xc3\xa4, joka vuoden 1973 vaaleissa esiintyi nimell\xc3\xa4 Sosialistinen vaaliliitto (Sosialistisk Valgforbund). Se sai ensimm\xc3\xa4isiss\xc3\xa4 vaaleissa 16 paikkaa. Puolueen perustamiskokouksessa Trondheimissa 1975 kommunistinen puolue j\xc3\xa4i pois puolueesta, mutta muut muodostivat kyseisess\xc3\xa4 kokouksessa Sosialistisen vasemmistopuolueen._NEWLINE_Vuoden 2005 suurk\xc3\xa4r\xc3\xa4j\xc3\xa4vaaleissa Sosialistinen vasemmistopuolue sai 8,8\xc2\xa0% \xc3\xa4\xc3\xa4nist\xc3\xa4 ja 15 edustajapaikkaa. Vaalitappiosta huolimatta puolue l\xc3\xa4hti ensimm\xc3\xa4ist\xc3\xa4 kertaa mukaan hallitukseen. Sosialistisen vasemmistopuolueen puheenjohtajasta Kristin Halvorsenista tuli valtiovarainministeri ja puolue sai viisi muutakin ministeripaikkaa Ty\xc3\xb6v\xc3\xa4enpuolueen johtamaan hallitukseen.'